Lotte Olsen (født 19. marts 1939 i København) er en dansk skuespiller. Olsen begyndte sit virke som skuespiller i revyerne på Handelshøjskolen i København, hvorfra hun senere blev uddannet tresproget korrespondent. I 1966 blev hun tilknyttet Det ny Teater og senere Gladsaxe Teater, Fiolteatret, Det Danske Teater, Waage Sandøs Friluftsteater, Rialto Teatret, Folketeatret, Jomfru Ane Teatret og Aalborg Teater. Derudover har hun medvirket i adskillige sommerrevyer, bl.a. Cirkusrevyen, Rottefælden, Helsingør Revyen, ligesom hun har medvirket i flere kabareter og radiosatire. Hun er mor til skuespilleren Rasmus Munch (f. 1973).